b'\n_START_ARTICLE_\nKazimir Severinovi\xc4\x8d Malevi\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nMalevi\xc4\x8d je med letoma 1895 in 1896 \xc5\xa1tudiral na Kijevski umetnostni \xc5\xa1oli ter med letoma 1904 in 1910 na moskovski Akademiji umetnosti. _NEWLINE_Rodil se je v dru\xc5\xbeini o\xc4\x8deta Severina Malevi\xc4\x8da in matere Ljudvike (Ljudviga Aleksandrovna, rojena Galinovska). Njegov o\xc4\x8de je bil in\xc5\xbeenir in je delal v tovarni sladkorja. Po o\xc4\x8detovi smrti je leta 1906 od\xc5\xa1el v Moskvo kjer se je za\xc4\x8del u\xc4\x8diti v Rerbergovem studiu. Prvi uspeh je pri\xc5\xa1el na razstavi z izzivalnim naslovom \xc2\xbbOslovski rep\xc2\xab\xc2\xa0(\xc2\xbb\xd0\x9e\xd1\x81\xd0\xbb\xd0\xb8\xd0\xbd\xd1\x8b\xd0\xb9 \xd1\x85\xd0\xb2\xd0\xbe\xd1\x81\xd1\x82\xc2\xab)._NEWLINE_Malevi\xc4\x8d poleg Mondriana velja za najve\xc4\x8djega mojstra skrajne abstrakcije. \xc4\x8ceprav najdemo v njegovem opusu tudi figurativna dela, si je Malevi\xc4\x8d za cilj svojega umetni\xc5\xa1kega poslanstva zadal doseganje skrajne redukcije motivike. Svoj namen je pojasnil z besedami: \xc2\xbbObjekt sam po sebi je brez pomena. Ideje, ki jih oblikuje posameznikova zavest, so ni\xc4\x8dvredne.\xc2\xab\xc2\xa0Malevi\xc4\x8d je zato ustvarjal na prvi pogled sporo\xc4\x8dila oropane slike, ob opazovanju katerih pa so se v podzavesti oblikovale pomensko bogate asociacije. Tako je Malevi\xc4\x8d sku\xc5\xa1al dose\xc4\x8di to, kar je poimenoval \xc2\xbbsupremacija ob\xc4\x8dutka\xc2\xab. Suprematizem - smer likovne umetnosti je Malevi\xc4\x8d utemeljil leta 1913. Gre za estetiko, ki temelji na ploskovitih \xc4\x8distih geometrijskih oblikah. Najbolj znane avtorjeve slike iz tega obdobja so \xc4\x8crni kvadrat na belem ozadju in niz Belo na belem._NEWLINE_Malevi\xc4\x8d je bil prvi, ki je \xc5\xbee pred prvo svetovno vojno slikal \xc4\x8diste kroge in kvadrate v podobo. Vplival je tudi na Mondriana. Slikal je z abstraktnim slogom in je nasprotno s kubisti dajal velik poudarek na barvo. Kljub inovativnosti svoje likovne poteze pa Malevi\xc4\x8d ni bil edini sovjetski likovni za\xc4\x8detnik obdobja neposredno pred in po oktobrski revoluciji leta 1917._NEWLINE_Kot da bi v tem obdobju celotno obmo\xc4\x8dje Sovjetske zveze do\xc5\xbeivelo duhovni preprorod, se je ob politi\xc4\x8dnih prevratnikih pojavila \xc5\xa1e manj\xc5\xa1a skupinica odli\xc4\x8dnih likovnikov, ki so rusko obmo\xc4\x8dje, na katerem po zatonu zna\xc4\x8dilne umetnosti pravoslavnih ikon ni bilo ve\xc4\x8d nosilcev razvoja umetnosti, katerih delo bi zaslovelo tudi v \xc5\xa1ir\xc5\xa1em mednarodnem okolju. Poleg Malevi\xc4\x8da so v prvih desetletjih 20. stoletja evropsko umetni\xc5\xa1ko prizori\xc5\xa1\xc4\x8de pretresli \xc5\xa1e drugi umetniki, med drugim Kandinski in Tatlin.'